khistorydata/jeongjo-sjw-relations huggingface dataset:
정조 11년
傳于沈豐之曰堤川縣監當日辭朝
정조 11년
備忘記水原府使尹行元下直長弓一張長箭一部片箭一部筒兒一箇賜給
정조 11년
以原州判官李時淵拿處傳旨傳于鄭東浚曰分揀爲先從重推考
정조 11년
傳于鄭東浚曰吏曹參議前望單子入之
정조 11년
吏曹參議前望單子入之以李集斗爲吏曹參議
정조 11년
鄭東浚啓曰新除授吏曹參議李集斗方在罷散中何以爲之敢稟傳曰敍用
정조 11년
傳于鄭東浚曰政官牌招開政
정조 11년
有政吏批判書尹蓍東推鞫進參判朴祐源未肅拜參議李集斗進承旨沈豐之進以具㢞爲兵曹參判徐鼎修爲兵曹參知李敏采爲刑曹參議柳甲基爲左通禮金㷞爲吉州牧使
정조 11년
兵批判書金履素進參判具㢞未肅拜參議徐鼎修未肅拜參知柳誼入直進承旨李亨元進以金憙爲副司直姜世綸爲副護軍申大升李在學徐鼎修呂善亨爲副司直梁埉爲宣傳官
정조 11년
傳于鄭東浚曰左副承旨老病勢難供劇許遞與未差之代前望單子入之待下批牌招察任
정조 11년
承旨前望單子入之以李亨元李時秀爲承旨
정조 11년
傳于趙衍德曰推鞫待明朝爲之
정조 11년
傳于趙衍德曰推鞫爲之
정조 11년
趙衍德啓曰卽者中樞府錄事來言判府事趙璥以爲伏聞凶逆又出推鞫有命驚惶憂虞急於奔問不敢遠處鄕郊今方來詣城門之外云係是大臣去就敢啓傳曰入來參鞫事遣史官傳諭
정조 11년
同義禁前望單子入之以尹蓍東爲同義禁
정조 11년
趙衍德以義禁府都事以鞫廳大臣意言啓曰問事郞廳李百亨差祭代前獻納洪聖淵差下李羽晉洪聖淵時無職名令該曹口傳付軍職冠帶常仕何如傳曰允
정조 11년
兵曹口傳政事以李羽晉洪聖淵爲副司果
정조 11년
趙衍德以義禁府都事以鞫廳大臣意言啓曰問事郞廳沈晉賢趙鎭宅時無職名令該曹口傳付軍職冠帶常仕何如傳曰允
정조 11년
兵曹口傳政書以沈晉賢趙鎭宅爲副司果
정조 11년
以推鞫問事郞廳望單子傳于趙衍德曰正言趙鎭宅副司果洪義浩問郞加差問郞中時帶臺職人竝許遞
정조 11년
臺諫前望單子入之以林蓍喆爲大司諫鄭益祚爲執義宋銓爲司諫成鼎鎭爲掌令沈晉賢爲持平
정조 11년
沈豐之啓曰新除授司諫宋銓方在罷散中何以爲之敢稟傳曰敍用
정조 11년
趙衍德以義禁府言啓曰今此推鞫時假都事十員令該曹依例差出何如傳曰允
정조 11년
正言徐邁修疏曰伏以日月如流文孝世子祥事奄過臣民痛廓曷有其極伏惟我殿下以止慈之情當悲疚之餘不瑕有損尤不任憂慮之至嗚呼瞻彼南城墓草已宿痛矣群凶假息至今君讎終不可復而國賊終不可討乎三司之故紙謄傳而輒承例批萬姓之悲冤弸中而無時可洩上下恬憘玩愒時月其將日遠而日忘而已耶噫嘻此何理也此何事也自夫壬寅以後惟我四百年宗祧之托賴以益鞏億兆民謳歌之望恃以無懼不幸昨年五月之變出而天理乖錯輿情錯愕奔走悲號如不欲生搢紳相弔於朝黎庶相弔於野而惟其毓慶之有望旋切彌月之是祝千萬意外九月之變又出矣當此時也冤憤交積疑怪多端屋下私語飮泣而止知友相對不言而同徒緣宮禁之事秘益恨盤問之無階何幸王大妃殿下諺敎誕宣十行諄複百僚聚視始乃洞知症情凡百之自初怪底噫嘻痛矣天日在上鬼神傍臨凶肚逆腸一問可得而殿下旣爲之掩匿而庇覆之諸臣又從以沁沁稟日略無不得情則不知止底意若是而國其爲國乎人其爲人乎殿下輒以無指的三字作爲牢拒之欛柄而臣則竊以爲無指的之中自有節節指的處何也噫乳道不當斷而徑斷則是必有使之者熱劑不當進而遽進則是必有敎之者訊妖媼則使之者之端緖斯可得矣鞫逆醫則敎之者之情節自可綻矣惟彼醫媼一蟣蝨賤類也作此至凶極憯之計者必非渠一二人所獨辦之事則殿下何惜於此輩曲加全保之澤而置之不問之科也伏願殿下赫然明斷逆醫妖媼出付王獄俾盡鉤覈之方少洩神人之憤焉嗚呼法者先王之法而天下之平也三尺較然古今一致一有低仰於其間則豈曰法云乎哉以下五行半刀削至若時偉之敢恃寵靈恣行胸臆已非一朝一夕之故而及當儲嗣之大慶公肆不滿之凶言其心所在路人亦知況其擬帥之說旣發於宇賊之口則其凶肚相連將心莫掩矣政宜嚴覈得情夬正王法而薄竄海島尙靳一鞫殿下之刑政何如是太寬也亦願亟允臺請少洩今日之冤憤焉大抵人主制治之方有二道焉寬與嚴而已當寬而寬當嚴而嚴是謂刑政之得中而至於治逆用法之際寧嚴而不宜寬故曰脅從罔治而巨魁則必用殲之又曰罪疑惟輕而刑故則必無赦焉又曰威克厥愛允濟愛克厥威允罔功古聖王寬猛得中之治槪可見矣朝家不幸自丙丁亂逆層生至于今十有餘年而未之或止焉嘻噫此曷故哉伏惟我殿下聰明足臨而仁恕太過魏法高懸雖似照魔之莫逃漢網太恢每致呑舟之多漏殿下試思之前後之以下三字刀削神人之所必誅王法之所不貸者果皆一一伏其法乎惟其如是也故一逆纔治一逆又出千怪百慝換面迭發式至今續續不絶矣以此而論殿下制治之方其可謂寬嚴之得其當乎亂臣賊子其可以知懼而不復作乎古人所謂生道殺人之法決不當如是寬緩惟殿下念哉念哉仍竊伏念臣直一倥倥之老措大耳蔭路十載只爲餔餟之計衰晩一第初非夢想之及而偶然觀光之行遽叨釋褐之榮則於分過矣於願足矣數朔郞署粗效服勞之誠分外華貫實無冒玷之念忽於千萬匪意伏奉薇垣除旨臣於是一倍踧踖不知置身之所也在淸朝官人之道孰非難愼而至於言責之任上可以補衮闕下可以糾官邪職旣淸華任且重大則雖使剛方正直之人當之猶且逡巡況如臣衰朽蠢劣者初何嘗一毫髣髴於斯而通籍未幾遽叨淸選在臣身雖甚榮耀得不有欠於朝家愼簡之政乎向於初除之日冒犯違傲之罪誠以匪分之職不敢爲承膺之計則到今復玷敢謂宿硏而揚揚冒出也哉玆於天牌之下不得不露章首實伏乞聖明俯垂鑑諒特許鐫改臣新授職名使私分獲安而公器無濫焉臣無任屛營祈懇之至謹昧死以聞答曰省疏具悉勿煩爾其勿辭察職
정조 11년
大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天校理魚用謙副校理李洪載正言徐邁修修撰韓用龜金熙采副修撰洪樂貞啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥戮之典請逆賊尙喆依律處斷以下一行刀削答曰不允以下七字刀削大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府夬施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典答曰不允持平沈銖啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律請醫官朴春源刊名內醫之案請別軍職田文顯亟命汰去答曰不允田文顯事迄可休矣近因久闕傳啓未及措辭下敎矣如有一毫不謹豈可置之密邇之列更勿煩陳正言徐邁修啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律答曰不允
정조 11년
丁未六月十四日寅時上御重熙堂右承旨入侍時右承旨趙衍德記事官金孝建李相璜金祖淳閣臣李崑秀尹行任以次進伏訖上曰來待閣臣禮兵判入侍賤臣承命出與二提學李性源原任直提學徐有防原任直閣徐鼎修左承旨鄭東浚禮曹判書徐有隣兵曹判書金履素偕入進伏上曰推案去來催促金吾傳命無敢遲滯之意申飭院隷賤臣承命出傳上曰兵判出去査問本營在囚諸人以草供入啓可也命書榻敎曰春川府使內移之代令該曹口傳差出又命書榻敎曰同義禁前望單子入之待下批牌招先進去後謝恩又命書榻敎曰在外臺諫許遞與未差之代前望單子入之待下批與未肅拜臺諫牌招命退諸臣以次退出
정조 11년
行都承旨沈豐之坐左承旨李亨元坐直右承旨鄭東浚坐左副承旨李時秀坐右副承旨趙衍德坐直同副承旨洪仁浩推鞫進注書金孝建仕一員未差假注書金良倜仕直事變假注書尹光顔推鞫進
정조 11년
李亨元啓曰備邊司郞廳來言今日賓廳日次而上前開折相値不得來會云矣敢啓傳曰知道
정조 11년
傳于沈豐之曰吏兵房承旨持褒貶啓本入侍
정조 11년
傳于沈豐之曰右承旨左副承旨入侍
정조 11년
以京畿監司道內兼營將褒貶啓本傳于李亨元曰豈爲無題之等第依他道例磨勘事分付
정조 11년
以禮賓參奉朴天維褒貶等第傳于沈豐之曰有勞無罪置之下考殊莫曉也諸寺提調推考磨勘堂上亦爲推考等第勿施
정조 11년
傳于李時秀曰推鞫姑罷
정조 11년
傳于李時秀曰推案勿爲入之承旨一員及史官留在本府承旨一員入來事分付
정조 11년
傳于李時秀曰日熱如此進排各司除緊司外勿爲待令事分付
정조 11년
以京畿監司狀啓物膳生雉代捧事傳于李亨元曰依狀請施行事回諭
정조 11년
李亨元以都摠言啓曰今十六日儒生殿講時寶劍侍衛不可不備員而都摠管鄭昌聖李聖圭未肅拜副摠管吳大益李度默俱有身病元厚鎭受由在外寶劍及侍衛將不得備員合有變通之道令政院急速稟旨變通仍令該曹口傳差出以爲備員侍衛之地何如傳曰允
정조 11년
李亨元啓曰因都摠府草記儒生殿講時寶劍侍衛不可不備員而都摠管鄭昌聖李聖圭未肅拜副摠管李度默吳大益俱有身病元厚鎭受由在外令政院急速稟旨變通仍令該曹口傳差出事允下矣合有變通之道何以爲之敢稟傳曰許遞
정조 11년
兵曹口傳政事以李文源爲都摠管尹塾爲副摠管洪秉瓚爲副摠管嚴思晩爲副摠管李漢泰爲副摠管
정조 11년
傳于鄭東浚曰日次儒生殿講以再明日爲之
정조 11년
以李澄萬囚單子傳于李亨元曰卽爲保放
정조 11년
李亨元以義禁府言啓曰時囚罪人李澄萬保放事命下矣李澄萬卽爲保放之意敢啓傳曰知道
정조 11년
李亨元以中樞府言啓曰本府今春夏等褒貶磨勘時錄事啓本中有刀擦一處之意敢啓傳曰知道
정조 11년
沈豐之以敦寧府言啓曰府郞廳等矣今春夏等褒貶等第當爲磨勘而首堂上身病限內不得爲之之意敢啓傳曰知道
정조 11년
沈豐之以耆老所言啓曰本所堂上多有身病今春夏等褒貶啓本限內不得封進之意敢啓傳曰知道
정조 11년
李亨元以宣惠廳郞廳以都提調意言啓曰本廳郞廳等今丁未春夏等褒貶等第磨勘以入之意敢啓傳曰知道
정조 11년
沈豐之以弘文館官員以領館事意言啓曰今春夏等本館褒貶當爲等第磨勘而以副提學不備限內不得爲之之意敢啓傳曰知道
정조 11년
沈豐之以吏曹言啓曰曹所屬宗簿寺官員等矣今丁未年春夏等褒貶當爲等第而因本寺提調有故不得磨勘之意敢啓傳曰知道
정조 11년
沈豐之以戶曹言啓曰本曹郞廳及所屬各司官員今丁未春夏等褒貶依前例磨鍊以入而司宰監因提調有故不得磨勘去丙午春夏等褒貶時軍資監內贍寺長興庫各因其司提調有故不得磨勘秋冬等本曹及所屬各司褒貶因公故限內不得磨勘矣今則其時官員已多遷轉難以考績依近例蕩滌何如傳曰允
정조 11년
沈豐之以戶曹言啓曰今春夏等所屬各司褒貶啓本中東部都事吳彦謨與判書臣李在簡爲內外從兄弟相避故參判臣趙瑍參議臣姜趾煥同爲磨勘以入之意敢啓傳曰知道
정조 11년
沈豐之以禮曹言啓曰宗廟署社稷署各陵殿園墓本曹郞廳四學童蒙敎官典醫監惠民署通禮院掌樂院奉常寺典牲署禮賓寺圖畫署官員等今丁未年春夏等褒貶依例等第以入而景慕宮弘文館藝文館春秋館觀象監司譯院內醫院成均館承文院東西氷庫東西活人署東南關王廟官員等各其司領事都提調提調及堂上有故不得一體磨勘之意敢啓傳曰知道
정조 11년
沈豐之以禮曹言啓曰今番本曹春夏等褒貶時承文院副正字金晦彬在外不參事體未安以本院褒貶之不爲雖不得等第不可置之令吏曹中考施行何如傳曰允
정조 11년
沈豐之以禮曹言啓曰今此本曹春夏等褒貶時社稷署官員啓本中一處陵官啓本中一處刀之意敢啓傳曰知道
정조 11년
沈豐之以兵曹言啓曰本曹今丁未年春夏等褒貶等第磨勘以入而曹所屬軍器寺訓鍊院褒貶因提調及堂上有故不得一體磨勘司僕寺典設寺官員部將等矣去丙午年秋冬等褒貶其時官員已多遞易依例蕩滌之意敢啓傳曰知道
정조 11년
沈豐之以兵曹言啓曰本曹今丁未年春夏等褒貶啓本中刀五處之意敢啓傳曰知道
정조 11년
沈豐之以刑曹言啓曰今春夏等本曹褒貶等第磨勘時檢律啓本中刀爲四處之意敢啓傳曰知道
정조 11년
沈豐之以工曹言啓曰本曹郞廳今丁未年春夏等褒貶及屬司繕工監尙衣院掌苑署造紙署典涓司今丁未年春夏等褒貶合六度磨勘以入而屬司瓦署今丁未年春夏等褒貶因該署提調之有故限內不得磨勘而去丙午年秋冬等本曹褒貶及屬司繕工監尙衣院掌苑署造紙署瓦署典涓司去丙午年秋冬等褒貶其時本曹堂上有故限內不得磨勘其時官員亦多有遷轉者依例蕩滌掌苑署啓本中一處刀惶恐敢啓傳曰知道
정조 11년
李亨元以濬川司以都提調意言啓曰本司都廳及郞廳今丁未年春夏等褒貶等第磨勘以入去丙午年秋冬等褒貶等第亦當追磨勘而其時都廳郞廳已多遞易依例蕩滌之意敢啓傳曰知道
정조 11년
沈豐之以漢城府言啓曰本府郞廳及五部官員等去丙午年秋冬等褒貶因堂上有故限內不得磨勘之意曾已頉啓矣其時官員已多遷轉無可考績依近例去秋冬等本府郞廳褒貶蕩滌而戶曹所磨勘五部官員褒貶亦爲一體蕩滌之意分付戶曹何如傳曰允
정조 11년
李亨元以訓鍊都監從事官以都提調意言啓曰今此把摠啓本中刀一處之意敢啓傳曰知道
정조 11년
李亨元以訓鍊都監從事官以都提調意言啓曰今丁未年春夏等褒貶磨勘以入之意敢啓傳曰知道
정조 11년
李亨元以禁衛營從事官以都提調意言啓曰本營從事官及諸將官今丁未春夏等褒貶磨勘以入之意敢啓傳曰知道
정조 11년
李亨元以御營廳言啓曰今春夏等褒貶依例磨勘以入之意敢啓傳曰知道
정조 11년
大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天校理魚用謙副校理李洪載正言徐邁修修撰韓用龜金熙采副修撰洪樂貞啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷以下一行刀削答曰不允以下六字刀削大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府夬施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典答曰不允掌令成鼎鎭啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律請醫官朴春源刊名內醫之案請別軍職田文顯亟命汰去答曰不允田文顯事迄可休矣近因久闕傳啓未及措辭下敎矣如有一毫不謹豈可置之密邇之列更勿煩陳司諫宋銓啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時暐亟令王府設鞫嚴問期於得情請島配罪人韓采更令王府更加嚴鞫期於得情夬施當律答曰不允
정조 11년
丁未六月十五日卯時上御重熙堂吏兵房承旨持褒貶啓本入侍時行都承旨沈豐之左承旨李亨元右承旨鄭東浚記事官金孝建李相璜金祖淳京畿監司徐有防檢校待敎李崑秀待敎尹行任以次進伏訖上曰二提學禮判使之來待賤臣承命出傳上曰推案催促金吾開坐與否知入賤臣承命出傳沈豐之曰卽伏見京畿監司徐有防原春監司金載瓚黃海監司金思穆全羅監司沈頤之咸鏡監司鄭民始今春夏等褒貶啓本則守令無一人居下殊無嚴明殿最之意竝推考警責何如上曰依爲之出擧條沈豐之曰卽伏見奎章閣褒貶啓本則抄啓文臣宋祥濂以闕參宜警爲目而置之上考不察之失宜有警飭當該磨勘閣臣推考何如上曰依爲之出擧條李亨元曰卽伏見忠淸水使沈黃海水使宋載岳全羅監司沈頤之兵使李漢五右水使申遇文南兵使申㬚今春夏等褒貶啓本則邊將無一人居下殊無嚴明殿最之意竝推考警責何如上曰依爲之出擧條命退諸臣以次退出
정조 11년
丁未六月十五日酉時上御重熙堂坐直承旨與禮判入侍時右副承旨趙衍德記事官金孝建李相璜金祖淳禮曹判書徐有隣以次進伏訖上曰禮判何事請對乎有隣曰永祐園丁字閣有雨漏處園官報來故敢達矣上曰入侍承旨馳往奉審以來上曰興仁門金虎門留門待承旨還來後還閉事分付命退諸臣以次退出
정조 11년
丁未六月十五日戌時上御重熙堂來待諸臣入侍時右副承旨趙衍德記事官金孝建李相璜金祖淳有司堂上徐有隣京畿監司徐有防兵曹判書金履素二提學李性源以次進伏訖上曰今日又不得眞的端緖可悶矣性源等曰連日究覈轉入疑晦雖虛荒之說必有做出之人而亦不得實爲痛惋矣上曰龍虎營捉囚者嚴加詰問好矣履素曰昨今連爲査問而一如鞫囚所供矣命退諸臣以次退出
정조 11년
沈豐之以都摠府言啓曰今日入直內三廳武兼禁軍及軍兵等中日習射請出標信傳曰知道
정조 11년
傳于沈豐之曰都承旨入侍
정조 11년
吏曹口傳政事以金載順爲兵曹參判
정조 11년
兵曹參知前望單子入之以李夔爲兵曹參知
정조 11년
傳于沈豐之曰推鞫姑罷待下敎擧行
정조 11년
沈豐之以吏曹言啓曰健元陵令李泰懋守令講連三次不進依定式汰去何如傳曰連次不進極爲駭然凡事隨衆爲好焉敢如是突兀此後嚴飭可也
정조 11년
沈豐之以吏曹言啓曰今日本曹開圻坐起時考見諸道褒貶啓本則會寧府使金相玉以裨傔不飭妓鬛招謗爲目順川郡守李晦植以勉在典守無大疵謬爲目金化縣監李萬運以文士爲吏宜其或疎爲目平安都事李宗烈以疎錯難恕爲目參禮察訪金致光以益勉馬政爲目則竝宜置下考而置諸中考慶興府使安橚以姑恕浮謗益勉修飭爲目濟州判官鄭鍊以剛克不足柔善有餘爲目則竝宜置中考而置諸上考殊無嚴明殿最之意四道道臣當該牧使推考警責四邑守令都事察訪竝罷黜濟州判官鄭鍊中考施行何如傳曰允
정조 11년
沈豐之以吏曹言啓曰明川府使鄭聖鵠獒樹察訪安邁權以三年窠守令察訪兩次居中一中雖因赦令而蕩滌其不治可知竝依例罷黜何如傳曰允
정조 11년
鄭東浚以禮曹言啓曰卽接永祐園參奉所報則今月十五日酉時量風雨一時交作本園丁字閣樑上塗灰及仰土間間剝落云矣莫重之地頉處如此殊甚驚悚本曹堂郞依例進去奉審後稟處何如傳曰本曹堂上一員除辭朝進去奉審後稟處可也
정조 11년
鄭東浚以禮曹言啓曰永祐園丁字閣有頉處奉審草記本曹堂上一員除辭朝進去奉審後稟處事命下矣臣有隣依下敎馳詣永祐園丁字閣有頉處與本園官眼同奉審則樑上塗灰及仰土之剝落果如園官所報矣昨日風雨頉處旣如此不可無慰安之擧慰安祭擇日設行修改之節待快晴亦爲擇日擧行何如傳曰允滲濕處旣不浩大待秋夕兼告由修改可也
정조 11년
鄭東浚以禮曹言啓曰永祐園丁字閣有頉慰安祭擇日設行事草記蒙允矣吉日令日官推擇則六月二十日爲吉云在前各陵寢有頉時慰安祭或有間數日間四五日設行之例以今二十日設行乎敢稟傳曰知道
정조 11년
李亨元以刑曹言啓曰明日武臣堂上祿試射儒生殿講相値故無故日退行事草記入啓矣儒生殿講以處暑後更稟事命下祿試射明日依例設行而試官望備擬以入之意敢啓傳曰知道
정조 11년
沈豐之以義禁府言啓曰罪人李儒逸李儒迪以傳敎辭意及宣傳官所傳聖敎辭意一一宣諭後竝依下敎府內一處保放自本府供饋及來頭推問或面質時具衣冠等事竝依下敎擧行計料搜探文書亦爲出給之意敢啓傳曰知道
정조 11년
都摠管李文源疏曰伏以居諸迅邁文孝世子常事奄過离暉永閟衰制已闋臣民冤號曷有其極況伏想殿下以止慈之情疚傷過節不瑕有損臣於此竊不勝煎泣悶慮之至嗚呼臣之前後罪犯關係至重固不可一日容息於覆載之間而至於先陵董役之未卽承命雖出於私心之惶蹙不敢而跡涉違拒尤合萬戮幸賴天地好生之仁過加庇覆得全性命畢竟勘斷只止外補而地旣便近邑亦優閑殿下所以罪之者適足以榮之也念臣區區情勢雖州縣差除亦何敢冒膺而恩出譴罰義難辭避抗顔赴任居然周歲于玆矣痛恨弸中不可以稍久而蹔忘釁孽萃身不可以薄勘而少贖每當中夜涕泣無從自分永棄以沒此生而已不自意金吾寵除摠府恩旨荐降於此際臣惝怳震越五內崩潰益不知所以自措也嗚呼臣之無狀偏蒙恩造濫躋卿班材具素乏涓埃莫報只以奔走殫竭爲一分自效之圖而遽遭罔極之會竟陷難赦之科生將爲不忠之臣死將爲不忠之鬼臣之賦命吁亦窮且慼矣今玆恩命雖感拂拭之聖眷顧臣罪戾已著聲討之公議臣固當屛退縮伏恭俟嚴誅顧何可憑恃寵靈自同無故復廁周行也哉況我慈聖該敎哀痛惻怛炳若日星而讎賊尙未鋤治端緖尙不鉤覈臣之痛冤入骨塡髓百倍於他人則此事未究竟之前尤安敢彯纓束帶以爲供仕之計哉且臣抑有所沒身痛傷者卽臣之所叨濫資也臣於伊時悉暴血懇冀垂矜諒而忱誠淺薄終未格感及至昨年七月齋殿入侍也臣又涕泣而陳之曰殿下苟靳允許之恩則臣亦當有自處之道所謂自處卽自廢之謂也臣旣以自廢質言於君父今反揚揚仍冒若固有之則不惟臣之自欺其心亦將歸於欺天尤臣死罪上又添一死罪也雖緣跡滯下邑路阻申籲含冤忍痛以至于今而其何可諉以時月之已久不思所以自處乎官職去就初非可論而卽伏聞亂逆又出推鞫有命驚惶之極不敢偃便處外蒼黃登途來伏私次瀝血哀號於天地父母之前伏乞聖慈曲賜矜憐特收臣秩資俾伸至願仍治臣罪釁以靖私義千萬幸甚臣無任屛營祈懇之至謹昧死以聞答曰省疏具悉卿其勿辭行公
정조 11년
大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天校理魚用謙副校理李洪載正言徐邁修修撰韓用龜金熙采副修撰洪樂貞啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一升刀割答曰不允一行刀割大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府夬施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典答曰不允執義鄭益祚啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律請醫官朴春源刊名內醫之案請別軍職田文顯亟命汰去答曰不允田文顯事迄可休矣近因久闕傳啓未及措辭下敎矣如有一毫不謹豈可置之密邇之列更勿煩陳正言徐邁修啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律答曰不允
정조 11년
丁未六月十六日寅時上御重熙堂奉審承旨入侍時右副承旨趙衍德注書金孝建記事官李相璜金祖淳閣臣李崑秀以次進伏訖上曰雨漏處何如衍德曰丁字閣正門西狹門上有雨漏處而不至大段矣上曰可以急速修改乎衍德曰事係莫重臣不敢質言仰達而以臣所見旣不大段亦不時急矣上曰然則待晴修改好矣命退諸臣以次退出
정조 11년
丁未六月十六日卯時上御重熙堂禮房承旨入侍時左副承旨鄭東浚記事官金孝建李相璜金祖淳閣臣李崑秀尹行任以次進伏訖上命書傳敎曰未肅拜兵曹堂上許遞令該曹口傳差出又命書榻敎曰兵曹參知前望單子入之命退諸臣以次退出
정조 11년
丁未六月十六日辰時上御重熙堂都承旨入侍時行都承旨沈豐之記事官金孝建李相璜金祖淳以次進伏訖上命書傳敎曰日熱如此明日儒生殿講處暑後更稟可也上曰吏兵曹開拆坐起爲之云乎豐之曰吏曹則今日爲之兵判方在闕中不得爲之云矣上曰金吾開坐云耶豐之曰罪人姑不來故諸大臣亦未來會云矣命退承史以次退出
정조 11년
丁未六月十六日巳時上御重熙堂右承旨入侍時右承旨鄭東浚記事官金孝建李相璜金祖淳以次進伏訖上曰都承旨入侍賤臣承命出與行都承旨沈豐之偕入進伏上曰今日勿爲申退在賓廳擧行招致濟州人民問其疾苦及年事給其回糧之意曉喩可也命退諸臣以次退出
정조 11년
行都承旨沈豐之坐左承旨李亨元坐右承旨鄭東浚坐左副承旨李時秀坐直右副承旨趙衍德坐直同副承旨洪仁浩坐注書金孝建仕一員未差假注書金良倜仕直事變假注書尹光顔仕
정조 11년
鄭東浚啓曰來二十一日輪對日次矣敢稟傳曰後日次爲之
정조 11년
鄭東浚啓曰來二十一日朝參日次矣敢稟傳曰停
정조 11년
備忘記畿邑年農慮於雨後有損遍令審察狀聞近始齊到而捧糴之若是夥然雖甚多幸沿邑之未捧猶或有之外此必有難辦處牟還令廟堂參量停退關東農形審察雖未遍聞觀於原州足以反隅又不及於畿邑可以推知一體分數停退事令廟堂行會
정조 11년
以慶尙監司狀啓新寧縣監宋時淵在法應避令該曹拿處事傳于洪仁浩曰口傳差出當日辭朝
정조 11년
吏曹口傳政事以兪彦錥爲新寧縣監
정조 11년
趙衍德啓曰俄者金虎門下鑰時鑰匙誤下不得已以當門開金還開更鎻闕門鎖鑰何等至重而臣等之矇然出給開金誠不勝萬萬惶恐當該注書守門將司鑰之初不審愼至於旣鎖還開亦極駭然當該司鑰令攸司科治注書守門將所當重勘而本院請推之外無他可施之罰何以爲之敢稟傳曰允注書守門將令該府拿問處之入番司謁則事事欺隱尙不來告所爲極爲痛惡不可與該司鑰之無妄犯科比論再明日令兵判嚴棍十五度汰去以懲此輩無嚴之習可也
정조 11년
趙衍德以禮言啓曰卽接宗廟署所報則今日雨餘申時量宗廟北階上西北隅典墻一間許年久剝落屢次補築處全然頹圮云正殿至近之地有此頹圮之患極爲驚悚慰安祭不卜日今二十日設行圍排等節申飭該監着意擧行而待快晴與前頉處一體修改之意分付何如傳曰允
정조 11년
李亨元以兵曹言啓曰卽接社稷入直部將尹師任牒報則社稷東南隅墻垣二間許因雨頹圮云令繕工監爲先以把子堅實圍排待晴卽爲修築而亦令巡邏營門申飭校卒嚴加巡察之意分付何如傳曰允
정조 11년
李亨元以兵曹言啓曰俄者金虎門下鑰時鑰柱誤入以當門開金還開更鎖云闕門下鎖何等重大而身爲守門將旣不能審愼雖曰誤鎖不待標信徑先開鎖尤萬萬無嚴而又不卽爲來告此莫非臣平日不能檢飭之致惶恐待罪而當該守門將令該府拿問嚴勘何如傳曰允
정조 11년
趙衍德以兵曹言啓曰折見各軍門褒貶啓本則禁衛營諸將官褒貶啓本中哨官金得老不書題目與等第事甚疎忽該營磨勘大將推考原啓本更爲修啓之意分付該營何如傳曰允尋常文書猶不敢乃爾況莫重貶目乎事未前聞有關後弊當該大將徐有大不可推考而止越俸三等可也
정조 11년
趙衍德以兵曹言啓曰折見諸道褒貶啓本則全羅監司沈頤之啓本中明月萬戶洪潤祥以鎭固多弊警亦蔑效爲目則宜置下考而置諸中考全羅右水使申遇文啓本中黔毛浦萬戶李光軫以浮謗宜恕爲目則宜置中考而置諸上考殊無嚴明殿最之意當該道臣帥臣推考警責洪潤祥下考施行李光軫中考施行何如傳曰允
정조 11년
江華府留守趙鼎鎭疏曰伏以居諸迅邁文孝世子祥期奄過讎月又改伏惟聖心止慈觴境疚傷何以堪抑臣以銅龍舊僚忍釋朞制還守孤館尤不勝悲冤抑塞之至仍伏念臣於分司重任夫豈有一分堪承之望而事會急遽顚倒來赴初春一疏爲急懲討未敢辭巽仍因盤礴徑冬徂春居然夏已季矣繭絲保障兩無攸爲隆恩厚渥一靡有報瘡疣徒積惶愧冞增二行刀割臣於是任才有不稱之實義有苟蹲之恥居官九朔涓埃莫效求解一念食息靡弛豈不欲早暴肝膈仰冀鞶褫而瀆擾是懼趑趄未果今則疾痛之甚父母必呼煩猥之誅無所自逃念臣風痰宿疾每當暑節如期輒發島海瘴濕添爲類瘧之症乍寒乍熱苦歇無常重以癖積內亘昏眩外發纔過潦炎凘鑠日甚若至換節調治失宜則誠恐職務全廢仰孤委畀病形益痼有關軀命狗馬賤疾雖不敢一一煩浼而信地留滯不容離次客館孤寄末由問醫悶隘之極未暇緩聲玆敢冒入文字仰干崇嚴伏乞聖慈諒臣必辭之義憐臣難强之疾亟命遞臣職名俾得及時療治以卒天地生成之澤臣無任激切屛營祈懇之至謹昧死以聞答曰省疏具悉病旣難强所請依施
정조 11년
右尹尹師國疏曰伏以臣見差永祐園慰安祭獻官而已自月初重患毒腫根核未拔針灸罔效晝夜苦痛運動不得詞訟劇地久未赴坐連呈辭單見阻喉院以此病狀萬無自力進參之望且濃血方流不潔已多玆不得不短章呼籲伏乞聖慈頫垂矜諒亟命變通享官仍許遞解本職以便調治千萬幸甚臣無任屛營祈懇之至謹昧死以聞答曰省疏具悉許令該曹付標卿其勿辭行公
정조 11년
大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天校理魚用謙副校理李洪載正言徐邁修修撰韓用龜金熙采副修撰洪樂貞啓曰請黜置罪人鄭致達妻亟令王府夬快典刑以洩神人之憤請物故罪人德相亟施孥籍之典請逆賊尙喆依律處斷一行刀割答曰不允一行刀割大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府夬施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟令孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典答曰不允掌令李太亨啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律請醫官朴春源刊名內醫之案請別軍職田文顯亟命汰去答曰不允田文顯事迄可休矣近因久闕傳啓未及措辭下敎矣如有一毫不謹豈可置之密邇之列更勿煩陳司諫宋銓啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律答曰不允
정조 11년
丁未六月十七日卯時上御重熙堂右承旨入侍時右承旨鄭東浚記事官金孝建尹行任金祖淳檢校直閣徐鼎修以次進伏訖上曰二提學禮判入侍賤臣承命出與二提學李性源禮曹判書徐有隣偕入進伏上曰金吾文案往賓筵與承旨眼同抄出好矣上曰罪人次知都事姓名問入賤臣承命出問後以入直都事外別無罪人次知都事加直之事還奏上曰重囚多在而更無次知之人豈可成說乎命書榻敎曰當該上經歷爲先拿處命退諸臣以次退出
정조 11년
行都承旨沈豐之坐直左承旨李亨元坐右承旨鄭東浚坐左副承旨李時秀坐右副承旨趙衍德坐直同副承旨洪仁浩坐注書金孝建仕一員未差假注書趙台榮仕直事變假注書尹光顔仕
정조 11년
李亨元以禁衛營將官來言啓曰今日本營軍兵日次私習云矣敢啓傳曰待晴爲之
정조 11년
李亨元以御營廳將官來言啓曰今日本廳軍兵日次私習云矣敢啓傳曰待晴爲之
정조 11년
假注書望金良倜拿處代以趙台榮爲假注書
정조 11년
洪仁浩啓曰假注書趙台榮時無職名令該曹依例付軍職冠帶常仕何如傳曰允
정조 11년
傳于沈豐之曰吏禮換房
정조 11년
李亨元以兵曹言啓曰卽接東所衛將金鍾義牒報則回泰門東邊前日外面頹圮墻垣二間許今曉全數頹圮而舊圍排亦爲顚仆云爲先令紫門監以扭把子及長木更爲堅實圍排把守軍兵銅龍門入直禁衛軍旣有晝巡夜察之命矣更加嚴飭巡察之意分付何如傳曰允
정조 11년
李亨元以備邊司言啓曰卽見禮曹粘目則枚擧東萊府使李敬一狀啓以爲關白承襲告慶大差倭匪久出來京接慰官及差備譯官預爲差出事請令廟堂稟處矣京接慰官及差備譯官差送自是前例依此擧行之意分付該曹該院何如傳曰允
정조 11년
李亨元以備邊司言啓曰備忘記畿邑牟農慮於雨後有損遍令審察狀聞近始齊到而捧糴之若是夥然雖甚多幸沿邊之未捧猶或有之外此必有難辦處牟還令廟堂參量停退關東農形審察雖未遍聞觀於原州足以反隅又不及於畿邑可以推知一體分數停退事令廟堂行會事命下矣兩道牟農本不至告歉雖以今番雨水言之京畿則比兩湖不啻差少關東則比嶺南亦自有間而又在於幾皆登場成熟之後則停退一款恐難輕議而聖念特軫於一視恩敎更推於三隅其在對揚之義所當一依三南例知委而第念此月過半封倉不遠硬定分數似不無掣礙之端令兩道道臣就其未捧之餘數量其災形之淺深分數停退後區別狀聞之意分付何如傳曰允
정조 11년
丁未六月十八日辰時上御重熙堂吏房承旨入侍時行都承旨沈豐之記事官金孝建李相璜金祖淳以次進伏訖上命書傳敎曰聞其病勢辭職雖已從施更思事近曲循求遞安知非規避前留守趙鼎鎭從重推考原疏還給批答勿施命退諸臣以次退出
정조 11년
丁未六月十八日酉時上御重熙堂坐直承旨入侍時右副承旨趙衍德假注書趙台榮記事官李崑秀金祖淳以次進伏訖上曰吉州牧使肅單卽爲捧入事分付賤臣承命出傳上曰今番出使捕校爲何邊捕校乎知入賤臣承命出回奏曰左邊捕校云矣上曰初以不勤之人發遣事甚怪駭此後無得如是之意嚴飭該捕將上曰時囚列錄以來賤臣承命出持入命書傳敎曰時囚罪人李熻尹芮基趙雲衢李澄萬安廷瓛竝放上曰明日推鞫待開門爲之事分付命退承史以次退出
정조 11년
行都承旨沈豐之坐左承旨李亨元坐右承旨鄭東浚坐直左副承旨李時秀推鞫進去右副承旨趙衍德坐直同副承旨洪仁浩推鞫進去注書金孝建仕一員未差假注書趙台榮仕直事變假注書尹光顔推鞫進去
정조 11년
李亨元啓曰各軍門將官有闕代過三日不爲差出則該房察推事曾有定式矣訓鍊都監將官有闕代今已過限尙不差出事甚未安當該大將推考警責何如傳曰允
정조 11년
傳于沈豐之曰都承旨馳詣宗廟奉審摘奸以來
정조 11년
李亨元以禁衛營將官來言啓曰今日本營軍兵日次私習云矣敢啓傳曰知道
정조 11년
備忘記吉州牧使金㷞下直長弓一張長箭一部片箭一部筒兒一箇賜給
정조 11년
以文臣朔試射試官望筒傳于李亨元曰日熱如此置之
정조 11년
以禁府金良倜李彙囚單子傳于李亨元曰付過放送
정조 11년
兵曹口傳政事宣傳官南熙武兼李雲祜相換
정조 11년
以全羅監司狀啓羅州等邑人物渰死事傳于李亨元曰渰死人另施恤典事回諭
정조 11년
以全羅監司狀啓濟州牧補賑穀運送事傳于李亨元曰島民亦吾民急於救急爲此船粟往哺之擧而本道民勢瘡痍之餘又當轉輸言念及此予豈食甘而寢甘若聞利運還泊之報庶可弛心爲道臣守宰者若知分憂之義寧或歇後更以此意申飭道伯使之申諭差員俾各悉心於分輸之時竭誠於領運之際無使水陸民人一毫爲俱困之患裝發形止利運形止竝與無事還泊形止陸續狀聞事分付萬一弊歸沿民侵及船卒則當有摘發勘罪之道竝須知悉事一體分付亦欲從近發送解事備郞潛行考其守宰勤慢亦令知悉
정조 11년
傳于李亨元曰船粟在卽此時守令不可曠官靈巖郡守之代令該曹口傳各別擇差
정조 11년
吏曹口傳政事以李潤彬爲靈巖郡守吳在文爲豐基郡守
정조 11년
吏曹口傳政事以李潤春爲春川府使
정조 11년
傳于趙衍德曰李儒迪李儒逸等李復運保授處一體保授
정조 11년
李亨元以禁衛營從事官都提調意啓曰本營今春夏等褒貶啓本中哨官金得老頉題目依兵曹草記批旨原啓本中追書以入之意敢啓傳曰知道
정조 11년
鄭東俊以義禁府言啓曰今此推鞫時本府都事當爲備員出使都事林秉遠令該曹口傳相換何如傳曰允
정조 11년
吏曹口傳政事禁府都事林秉遠內贍奉事沈厚之相換
정조 11년
刑曹啓目粘義州譯學趙學東咨文傳次入去鳳城過十日不還者事未前有誠極痛駭回還後卽爲捉來照法嚴繩何如判府啓阻水勢雖似然邊禁不可不嚴令該道臣査實狀聞後稟處爲良如敎
정조 11년
三司合啓大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天校理魚用謙副校理李洪載正言徐邁修修撰韓用龜金熙采副修撰洪樂貞啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷二行刀割答曰不允
정조 11년
兩司合啓大司憲尹承烈大司諫林蓍喆執義鄭益祚司諫宋銓掌令成鼎鎭李太亨持平沈銖獻納李普天正言徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府快施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙亟施孥戮之典答曰不允
정조 11년
府啓持平沈銖啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春島配安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情請醫官朴春源刊名內醫之案請別軍職田文顯亟命汰去答曰不允田文顯事此胡大事屢敎之下如是煩瀆若此則一發之後將無可停之時措辭批下視若弁髦爾等事誠甚未妥矣
정조 11년
院啓正言徐邁修啓曰大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古金島爲奴罪人克泰泗川縣定配罪人萬赫更令王府設鞫得情夬正王法請恒善支屬亟命散配時謙兄弟竝投絶島以嚴隄防請巨濟府安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情快施王章請島置罪人趙時偉亟令王府設鞫嚴問期於得情請島配罪人韓采更加嚴鞫期於得情快施當律答曰不允
정조 11년
判府事李福源箚曰伏以臣卽伏見兵曹草記批旨下者以禁衛營將官不書等第有該營大將越俸三等之命臣於此不勝萬萬悚懍之至凡奏御文字禮當敬謹雖點劃之微一或錯誤罪係不輕況考傃事體之至爲嚴重者乎在拿將官不得書等第則姓名之下當書拿處二字而緣臣昏眊致此落漏以至該曹察推啓本改修仰煩酬應冞增惶隕殿最磨勘臣實主之僨誤之罪合被重勘玆敢不避僭猥冒死自列伏乞亟降威罰以重國體以安私心焉取進止答曰省箚具悉卿懇非等第之漏書卽懸注處空間在卿何有安心赴坐仍傳曰此批答遣史官傳諭于李判府事
정조 11년
丁未六月十九日寅時上御重熙堂右承旨入侍時右承旨鄭東浚記事官金孝建李相璜金祖淳以次進伏訖上曰豐基自來難治之邑且當此時邑倅不可不另擇靈巖且有窠兩邑守令毋拘格例分付銓官擇差擬望事傳諭於領相賤臣承命往諭命書榻敎曰豐基郡守瓜滿代令該曹口傳差出命退諸臣以次出
정조 11년
丁未六月十九日辰時上御重熙堂右承旨入侍時右承旨鄭東浚記事官金孝建尹行任金祖淳檢敎直閣徐鼎修以次進伏訖上曰畿伯入侍賤臣承命出與京畿監司徐有防階入進伏上曰畿營發捕罪人已捉來否有防曰未及入來今日則似捉來矣命退諸臣以次退出
정조 11년
行都承旨沈豐之坐左承旨李亨元坐右承旨鄭東浚坐左副承旨李時秀坐右副承旨趙衍德坐直同副承旨洪仁浩坐直注書金孝建仕一員未差假注書趙台榮仕直事變假注書尹光顔仕
정조 11년
傳于沈豐之曰吏禮房承旨入侍
정조 11년
趙衍德以備邊司郞廳來言啓曰今日賓廳日次而無時急稟定事不得來會云矣敢啓傳曰知道
정조 11년
傳于鄭東浚曰靈巖郡守豐基郡守當日辭朝
정조 11년
鄭東浚啓曰都目政事今月二十二日爲之之意敢啓傳曰知道
정조 11년
以忠淸監司狀啓道內民家頹壓人物渰死恤典題給事傳于趙衍德曰恤典雖已擧行蠲布等事亦依他道例卽爲擧行事令廟堂行會
정조 11년
傳于李時秀曰右副承旨入侍
정조 11년
洪仁浩以兵曹言啓曰今六月十七日武臣堂上祿試射日次而親臨儒生殿講相値以無故日退行之意敢啓傳曰知道
정조 11년
李亨元以兵曹言啓曰兼司僕將吳璟前任晉州營將羽林衛將崔範重前任慶州營將俱在任所而本廳番次苟艱云竝今姑改差何如傳曰允
정조 11년
李亨元以兵曹言啓曰依下敎司謁林益炫嚴棍十五度之意敢啓傳曰知道
정조 11년
李亨元以兵曹言啓曰忠壯衛將李弘遂素抱痰癖之症當暑闖發時月之內無望供職呈狀乞遞實病旣如是則宿衛輪番之任不可久曠今姑改差何如傳曰允
정조 11년
李亨元以兵曹言啓曰曹司五衛將李復永素患痰癖之症近又添劇旬月之內無望供職呈狀乞遞實病旣如是則宿衛輪番之任不可久曠今姑改差何如傳曰允
정조 11년
洪仁浩以義禁府言啓曰罪人李章運特爲放送事命下矣李章運特爲放送之意敢啓傳曰知道
정조 11년
洪仁浩以義禁府言啓曰李儒迪李儒逸等李復運保授處一體保授事命下矣保放罪人李儒迪李儒逸移送龍虎營與李復運一體保授之意敢啓傳曰知道
정조 11년
執義鄭益祚掌令成鼎鎭李太亨持平沈銖啓曰臣等俱以無似猥叨見職適値訊囚有命他不暇顧章皇出肅鎭日詣臺以田文顯事屢承飭敎而第伏念臺啓停連體段甚重且其原啓措辭關係不輕則遽然擅停有乖臺體故果爲循例連啓矣及伏承昨日批旨辭敎極其截嚴有非臣子所敢承聞者臣等滿心惶懍無地自容以此情踪何敢晏然於臺次乎昨緣夜深今始來避所失尤大請命遞斥臣等之職答曰勿辭
정조 11년
洪仁浩啓曰執義鄭益祚掌令李太亨成鼎鎭持平沈銖一日再啓煩瀆退待勿論之意敢啓傳曰知道
정조 11년
丁未六月二十日卯時上御重熙堂吏禮房承旨入侍時行都承旨沈豐之右承旨鄭東浚記事官金孝建李相璜金祖淳以次進伏訖上曰發捕罪人入來否豐之曰未及入來云矣上曰何其遲滯豐之曰似聞道路穿鑿不得任意跋涉云矣上曰今日亦與閣臣會於賓廳抄出推案文書可也命退諸臣以次退出
정조 11년
丁未六月二十日巳時上御重熙堂右副承旨入侍時右副承旨趙衍德假注書趙台榮記事官李崑秀金祖淳檢校直閣徐鼎修待敎尹行任以次進伏訖上曰各道邑誌持來賤臣承命出持入上曰備郞趙鎭宅入侍事分付賤臣承命出回奏曰趙鎭宅向經臺職故備郞自在減下中云矣上曰自備局還付備郞使之入來事分付仍命退諸臣以次退出
정조 11년
丁未六月二十日未時上御誠正閣左副承旨入侍時左副承旨李時秀假注書趙台榮記事官李相璜金祖淳以次進伏訖上曰備郞趙鎭宅入侍賤臣承命出與備邊郞趙鎭宅偕入進伏上曰邑誌曾於先朝使玉堂修正而多有可觀處矣近來則漸不如前誠甚駭然爾其出去一次遍閱後更爲釐正而各道制度多有不齊先出凡例後以爲詳定而準成後一件置于備局可也仍命退諸臣以次退
정조 11년
行都承旨沈豐之坐左承旨李亨元坐直右承旨李時秀坐左副承旨趙衍德坐右副承旨洪檍坐直同副承旨洪仁浩坐注書金孝建仕一員未差假注書趙台榮仕直事變假注書尹光顔仕
정조 11년
藥房都提調洪樂性提調李在簡副提調沈豐之啓曰庚炎轉甚伏未審日間聖體若何今日臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如臣等不任區區伏慮敢來問安竝仰稟答曰知道慈殿慈宮氣候一樣卿等不必入侍矣
정조 11년
洪檍啓曰今夜之雨水漲溢而敦化門弘文館水門不能預請開鑰至於兩處水閣傾頹鐵柱破壞云兵曹不能檢飭之失在所難免入直堂上從重推考報巡郞廳及該所衛將部將當門守門將所當重勘而本院請推之外無他可施之罰何以爲之敢稟傳曰允衛將部將等推考至於郞官渠若有一分小心焉敢乃爾癡濫之習自兼史之時已知之嚴棍汰去在所不已而姑從三令之義不善擧行委折令入直堂上拿入該郞奉供草記可也
정조 11년
洪檍啓曰來二十五日朝參日次矣敢稟傳曰停
정조 11년
趙衍德啓曰合辭方張之時兩司無詣臺之員事甚未安引避退待外呈告人員竝卽牌招何如傳曰允
정조 11년
沈豐之啓曰右承旨鄭東浚今日不爲仕進卽爲牌招何如傳曰許遞前望單子入之
정조 11년
承旨前望單子入之洪檍落點
정조 11년
趙衍德啓曰大司憲尹承烈牌不進執義鄭益祚掌令成鼎鎭李太亨持平沈銖引避退待持平一員未差監察茶時之意敢啓傳曰知道
정조 11년
李亨元以兵曹言啓曰今六月二十一日武臣賓廳講書日次而當此設鞫之時不得循例擧行今姑停止之意敢啓傳曰知道
정조 11년
李亨元以兵曹言啓曰卽接東所衛將鄭智世所報則集賢門北邊宮墻二間許頹圮云待開門令紫門監以杻把子及長木堅實圍排把守軍則集賢門入直軍更加嚴飭一體晝察夜巡之意敢啓傳曰允
정조 11년
李亨元以兵曹言啓曰卽接南所衛將安大進牒報則敦化門東邊水門樓閣二間許因水勢所衝頹壓云令紫門監爲先以杻把子堅實圍排依例樹柵待晴卽爲修改而把守軍兵東營入直御營軍十名除出限修改間嚴加守直之意分付何如傳曰允
정조 11년
李亨元以兵曹言啓曰卽接南所衛將安大進牒報則弘文館西邊水門樓閣一間許因水勢所衝頹壓云令紫門監待開門以杻把子堅實圍排待晴卽爲修改而把守軍金虎門入直訓局砲手七名除出嚴加守直之意分付何如傳曰允
정조 11년
刑曹啓目司鑰白景采照律科罪何如判付啓分揀放送爲良如敎
정조 11년
丁未六月二十一日卯時上御重熙堂承旨入侍時右承旨趙衍德記事官金孝建尹行任金祖淳以次進伏訖上命書榻敎曰新除授承旨牌招察任上曰承旨牌去來催促可也命退承史以次退出
정조 11년
丁未六月二十一日未時上御重熙堂都承旨入侍時行都承旨沈豐之假注書趙台榮記事官李宗烈記注官承膺祚以次進伏訖上曰吏批政事冊無誤錄處耶豐之曰別無誤書者矣上曰明日勿爲仕進修正以來可也命讀公事豐之讀奏仍命書判付訖命退承史以次退出
정조 11년
行都承旨沈豐之坐直左承旨李亨元坐右承旨李時秀坐左副承旨趙衍德坐右副承旨洪檍坐同副承旨洪仁浩坐直注書金孝建仕一員未差假注書趙台榮仕直事變假注書張錫胤仕
정조 11년
李時秀啓曰執義鄭益祚掌令成鼎鎭李太亨持平沈銖引避退待已至多日尙未處置事甚未安大司憲尹承烈卽爲牌招以爲處置之地何如傳曰允
정조 11년
李時秀啓曰大司憲尹承烈牌不進執義鄭益祚掌令成鼎鎭李太亨持平沈銖引避退待持平一員未差監察茶時之意敢啓傳曰知道
정조 11년
傳于李亨元曰吏兵房承旨入侍
정조 11년
以漢城府民家頹壓別單傳于洪仁浩曰恤典考例擧行事分付該廳形止仍令草記以漢城府民家頹壓單子傳于洪仁浩曰恤典考例擧行事分付該廳形止仍令草記
정조 11년
事變假注書望尹光顔陞六代以張錫胤爲事變假注書
정조 11년
趙衍德以禮曹言啓曰卽接宗廟署所報則去夜大雨之餘永寧殿第十一室神欌上自北第一井斑子滲漏至於神欌內塗沾濕之境西門下內墻一間祭器庫東北邊階砌與墻垣二間及東門外越邊階石三間頹圮云殿內滲漏處臣曹與本署提調依例奉審後稟處內墻頹圮慰安祭不卜日今二十四日設行圍排等節申飭該監着意擧行待快晴與宗廟墻垣頹圮處一體擇日修改何如傳曰允承旨旣已奉審卿等之又爲奉審未免屑越勿爲之可也
정조 11년
傳于沈豐之曰左承旨馳詣宗廟永禧殿景慕宮奉審以來
정조 11년
趙衍德以吏曹言啓曰都目大政堂上不可不備員而參判朴祐源參議李集斗俱以病不來令政院卽爲牌招同參政事何如傳曰允
정조 11년
以吏曹參判朴祐源牌不進推考傳旨傳于洪仁浩曰許遞前望單子入之
정조 11년
李亨元啓曰新除授吏曹參判李秉模卽爲牌招以爲同參政事何如傳曰允
정조 11년
以吏曹參議李集斗牌不進罷職傳旨傳于洪檍曰只推更爲牌招
정조 11년
傳于趙衍德曰侍從堂上堂下違牌坐罷人員竝敍用
정조 11년
都政吏批判書尹蓍東進參判李秉模牌不進參議李集斗進右副承旨洪檍進假郞廳直講金致泳成均博士林孝源任希鐸奉常副奉事朴暉竝進以洪景憲爲司僕主簿鄭東喆爲典設別提李潢爲司圃別提韓文洪爲司䆃僉正吳在斗李鎭國爲監察馬思人爲咸鏡都事馬之徽爲參禮察訪鄭良翰爲平安都事李尙岳爲戶曹佐郞接慰官單鄭致淳再度以兪漢輔爲尙衣別提金復光爲敦寧主簿朴宗祿爲司甕直長朴宗祿爲典牲直長李羲雲爲禧陵直長李宗烈爲禮曹正郞李永瑗爲英陽縣監徐有容爲永同縣監魚在沼爲金化縣監任焴爲敬陵令鄭萬始爲應敎朴興福爲司藝鄭述祚爲同敦寧李得駿爲宣川府使三度以李明誠爲司甕直長李明誠爲禮賓直長金應斗爲典牲奉事柳烇爲司甕奉事黃仁煦爲獻陵令徐英輔爲南陽府使李潤慶爲會寧府使朴一源爲江華經歷林孝源爲獒樹察訪張集紹爲咸陽府使趙璥爲冬至兼謝恩使閔鍾顯爲副使洪聖淵爲書狀安鳳來爲禮曹佐郞
정조 11년
以明川府使望筒傳于洪檍曰方差督運差使員此時易倅非所可論雖無此窠竣事自有賞典遽擬難免不審當該銓官推考此望筒分施
정조 11년
以順川郡守望筒傳于洪檍曰參上時仕之積滯莫若近日應遷之狹窄亦莫如今政則忽以已升資已一經之人照擬大是不察當該銓官從重推考此望筒勿施
정조 11년
傳于趙衍德曰吏批進去承旨從重推考
정조 11년
四度以徐有升爲司甕直長南衡秀爲西部奉事丁載遠爲漢城庶尹吳彦謨爲麟蹄縣監韓聖養爲朔州府使吳允國爲旌義縣監黃泰彦爲甲山府使魚錫齡爲結城縣監鄭潤弼爲穩城府使孟至大爲江陵縣監洪致範爲慶興府使尹壽民爲興德縣監林永老爲肅川府使李敬進爲明川府使李堯憲爲順川郡守高昇甲爲直講趙希鎭爲尙瑞直長李鳴運爲中部奉事李東野爲濟用主簿申大羽爲司䆃主簿申宅和爲直講李尙榮爲刑曹佐郞朴文絅爲蔚珍縣令趙觀鎭爲永禧殿令王漢禎爲南陽府使崔重敎爲德源府使六度以李趾源爲尙瑞副直長任時習爲東部都事李東野爲監察李協聖爲思陵令申偗爲高敞縣監李果爲刑曹佐郞李潢爲漢城主簿七度以鄭在寬爲濟用副奉事金鍒爲內贍主簿李東鉉爲軍器主簿金致說爲司圃別提李顯忠爲典獄主簿兪漢純爲濟用主簿八度以洪大淵爲氷庫別提任希澤爲引儀朴趾源爲監役李㙉爲監察宗簿主簿單南必錫典籍三單池德斌金良倜任希鐸以上四館去官李翊模爲童蒙敎官九度以沈養之爲假監役申文顯爲思陵參奉李世胤爲莊陵參奉洪養默爲肇慶廟參奉南省老爲翼陵參奉曺允植爲典獄參奉金獻行爲典獄參奉鄭達新爲利城縣監十度以徐有成爲大司諫洪聖淵爲司諫鄭致淳爲獻納曺霖爲持平朴瑞源朴師默爲正言金載華爲司僕僉正十一度以吳泰彦爲禮曹佐郞金正淳爲掌苑別提
정조 11년
以五衛將兼司僕將望筒傳于李亨元曰俱有氣力徑遞可惜以他營將擬入
정조 11년
兵批判書金履素進參判金載順入直進參議柳誼參知李夔左承旨李亨元正郞申曮洪克浩權漢緯金載翼佐郞柳文養李益洙金珍恪入直進金熙朝進以洪秉纘爲同知元厚鎭爲副摠管李重馥爲分副摠管李漢一爲曹司五衛將黃顯基爲五衛將金命赫爲兼司僕將趙文彦爲羽林將二度以李遠炳爲忠壯將李益懋爲晉州營將朴順陽爲慶州營將金河翼爲慶尙左水虞候金兌潤爲德積僉使徐尙郁爲蝟島僉使趙東準爲臨淄僉使三度以田春光爲南桃浦萬戶朴興彩爲金甲島萬戶車信復爲山羊會萬戶宋錫祚爲水口萬戶康思周爲豐山萬戶四度以韓熙鎭爲阿吾地萬戶石鍊郁爲古突山別將兪萬禧爲慈母山城別將吳性珪爲保山召募別將郭鳳憲爲金城別將金光裕爲大峴別將五度以任聖尹爲訓鍊判官鄭信達爲惠山僉使李懋爲訓鍊正趙拓壤爲慶尙右兵虞候李喆純爲原春監營中軍朴晉陽爲安東營將六度以李弼培爲大興中軍林春興爲花梁僉使金鳳瑞爲牛峴僉使元龍瑞爲薺浦萬戶尹範衡爲公州營將申光復爲兼司僕將李顯昱丁好南爲訓鍊主簿同知單張爾良副司果金志學方宗規鄭治臣陳啓祜鄭東觀爲北評事林輔天爲五衛將訓鍊判官宋載瑗主簿孫俊民趙宗藺金學獜以上減下訓鍊主簿單成德勳本院去官同知單崔永崇僉知單崔德樞副司直具㢞鄭東浚徐鼎修沈觀之副司果李大永李甲龍李明會爲武兼李泰一爲景福將安光禧爲景福將金信采爲景福將孫俊民爲訓鍊判官加設郭命夏爲主簿加設金兌潤文道潤爲訓鍊主簿八度以李宅觀爲訓鍊主簿李馨秀爲宣傳官沈鳳淳爲都摠經歷副司直朴祐源副司果李默運韓聖模九度以任聖說爲訓鍊副正朴性淳爲五衛將申百祿爲武兼洪哲爲部將李思熤爲守門將韓聖敬李弘弼閔宅永爲守門將陳義行爲部將金昊吉爲羅暖萬戶盧尙樞爲鎭東萬戶李宗胤爲群山僉使雙靑權管單吳東柱於汀灘單金昌垕小坡兒單尹光瑞
정조 11년
李時秀啓曰合辭方張之時兩司無詣臺之員今日政新除授臺諫竝卽牌招何如傳曰允
정조 11년
傳于洪檍曰今日政新除守令邊將初仕復職明日肅拜後來待事分付
정조 11년
李亨元啓曰明日永寧殿慰安祭傳香禮房承旨當爲齋宿都承旨沈豐之今日不爲仕進所當牌招而拘於廳規不得請牌何以爲之敢稟傳曰牌招
정조 11년
傳于李亨元曰北伯狀本以設邑爲請已令草記回啓長津僉使姑勿出代以待結末事分付
정조 11년
以刑曹啓目寧城前僉使梁得河車嶺前僉使趙鳳獜夞怪前萬戶朴亨源等移義禁府處之事傳于趙衍德曰鞫事撤罷後拿囚
정조 11년
以奉審進去禮堂肅拜單子傳于李時秀曰老病之人似難往來許遞前望單子入之新除授堂上旣在直中牌招察任
정조 11년
禮曹參判前望單子入之金載順落點
정조 11년
李亨元以奎章閣啓曰臣進詣奉謨堂奉審則閤內東邊斑子前日滲漏處及東邊付椽兩處西邊付椽一處東南春舌西北春舌西南春舌皆有滲濕處待快晴擇日修改之意敢啓傳曰知道
정조 11년
洪仁浩以禮曹言啓曰卽接昭寧園守奉官所報則昨日大雨園上曲墻右邊末端羊馬石望柱石將軍石後有沙汰之患東西廣爲二十一尺五寸南北長爲四十二尺而距曲墻爲四尺四寸許距羊石望柱石亦爲四尺四寸許距馬石爲三尺二寸許云矣園上曲墻至近之地沙汰處若是浩多極爲驚悚慰安祭不卜日今二十五日設行有頉處本曹堂上郞廳進去奉審後稟處何如傳曰允明日堂上一員以獻官兼進奉審行祭後復命可也
정조 11년
李時秀以禮曹言啓曰卽接靖陵官員所報則今番潦雨本陵丁字閣樑上短椽從前滲漏修改處又爲滲漏漸至朽傷不無難支之慮云莫重丁閣頉處有非一時滲漏之比極爲驚悚本曹堂上郞廳依例進去奉審後稟處何如傳曰允
정조 11년
李時秀以禮曹言啓曰卽接獻陵官員所報則今二十二日卯時大雨注下大王陵上後面乾戌方曲墻及內地臺石竝二十六尺向內頹圮云陵上曲墻有此頹圮之患極爲驚悚依前例慰安祭不卜日今二十四日設行本曹堂上郞廳卽爲進去奉審後稟處何如傳曰允
정조 11년
李亨元以都摠府言啓曰今日入直內三廳武兼禁軍及軍兵等當爲中日習射而都目政事相値不得爲之之意敢啓傳曰知道
정조 11년
李亨元以兵曹言啓曰政院啓辭批旨內允衛將部將等推考至於郞官渠若有一分小心焉敢乃爾癡濫之習自兼史之時已知之嚴棍汰去在所不已而姑從三令之義不善擧行委折令入直堂上拿入該郞捧供草記可也事命下矣依傳敎當該佐郞金珍恪拿入嚴問則所供內矣身奉職無狀莫重夜巡不善擧行旣不能詳察水勢又不能登時請鑰以致水閣頹壓之境矣身愚迷之罪萬死無惜傳敎內辭意惶恐遲晩云矣敢啓傳曰後勿如是之意分付放送
정조 11년
李亨元以兵曹言啓曰卽接西所衛將金鍾義牒報則永肅門外大松三株小松一株因雨拔根顚仆云令該所待晴依例斫去之意敢啓傳曰知道
정조 11년
李亨元以兵曹言啓曰卽接宗廟入直部將金星白牒報則宗廟東邊墻垣二門許因雨頹圮云令繕工監爲先以杻把子堅實圍排待晴卽爲修築而今此頹圮處與前日頹圮處連接旣有坐更之把守仍以前把守坐更一體守直亦令巡邏營門嚴加巡察之意分付何如傳曰允
정조 11년
李亨元以兵曹言啓曰卽接東所衛將鄭智世牒報則都摠府後宮墻三間許頹圮云爲先令紫門監杻把子及長木堅實圍排把守軍則集賢門入直軍更加嚴飭以前頹圮處一體巡察之意分付何如傳曰允
정조 11년
李亨元以兵曹言啓卽接廣智營入直哨官金吉行手本則集春門北邊宮墻舊築前日頹圮連接一間半許又爲頹圮云令紫門監爲先以杻把子堅實圍排依例樹柵而把守軍兵則旣是前日頹圮連接處前把守處使之一體嚴加守直之意分付何如傳曰允
정조 11년
李亨元以兵曹言啓曰卽接東所衛將鄭智世牒報則回泰門西邊宮墻前頹圮處連接處二間及其下一間許頹圮云爲先令紫門監杻把子及長木堅實圍排把守軍則前日頹圮處巡察軍嚴飭巡察之意分付何如傳曰允
정조 11년
李亨元以兵曹言啓曰卽接北所衛將朴長瀗牒報則明光門西邊宮墻兩處各一間許頹圮云爲先令紫門監杻把子及長木堅實圍排把守軍以前日頹圮處把守軍更加嚴飭晝察夜巡之意分付何如傳曰允
정조 11년
李亨元以兵曹言啓曰卽接宗廟入直部將金星白牒報則宗廟東邊墻垣三間許因雨頹圮云令繕工監爲先以杻把子堅實圍排待晴卽爲修築而地處與前頹圮處各異令漢城府座更依例定送巡邏營門則申飭校卒使之嚴加巡察之意分付何如傳曰允
정조 11년
李亨元以兵曹言啓曰卽接西所衛將金鍾義牒報則明禮門東邊墻垣二間半頹圮稍間處二間許又爲頹圮云爲先令紫門監以杻把子及長木堅實圍排把守軍以前日頹圮處把守軍限修築間晝察夜巡之意敢啓傳曰允
정조 11년
李亨元以兵曹言啓曰卽接社稷入直部將梁興龍牒報則社稷東邊墻垣一間半許又三間許東北隅二間許西墻四間許又一間許又三間許南邊墻垣五間許又二間許因雨頹圮云令繕工監爲先以把子堅實圍排待晴卽爲修築而亦令巡邏營門申飭校卒使之嚴加巡察之意分付何如傳曰允
정조 11년
李亨元以兵曹言啓曰卽接宗廟入直部將金星白牒報則宗廟西邊墻垣前日已頹圮處連接十間許及同近相望處又二間許因雨頹圮云令繕工監爲先以杻把子堅實圍排待晴卽爲修築而今此兩處頹圮旣與前把守座更處連接相望使之一體守直亦令巡邏營門申飭校卒嚴加巡察之意分付何如傳曰允
정조 11년
洪仁浩以兵曹言啓曰卽接東道參軍具載厚牒報則御營廳所授肅靖門東邊近處體城二間半許頹圮云令繕工監把子圍排分授軍門卽速修築而把守軍兵亦令該軍門量宜定送限改築間各別守直之意分付何如傳曰允
정조 11년
李亨元以兵曹言啓曰卽接西所衛將金鍾義牒報則明禮門東邊墻垣五間半永肅門南邊墻垣一間許今曉因雨頹圮云爲先令紫門監以杻把子及長木堅實圍排把守軍前日頹圮處把守軍限修築間晝察夜巡之意分付何如傳曰允
정조 11년
李亨元以兵曹言啓曰卽接東所衛將鄭智世所報則會慶門東邊內宮墻一間半頹落云待開門令紫門監以杻把子及長木堅實圍排而把守軍兵依回泰門頹落處例銅龍門入直禁衛軍晝察夜巡之意更加嚴飭何如傳曰允
정조 11년
李亨元以兵曹言啓曰卽接東營入直把摠李燁牒報則丹鳳門東邊宮墻舊築四間許因雨頹圮云令紫門監爲先以杻把子堅實圍排依例樹柵待晴卽爲修築而把守軍兵東營入直御營軍十五名除出限改築間嚴加守直之意分付何如傳曰已下敎矣